पाक में अमेरिका ने बंद किए वाणिज्यिक दूतावास  
राड्रिग्ज ने कहा दूतावास और वाणिज्य दूतावास अन्य कामकाज तथा आपातकालीन अमेरिकी नागरिक सेवाओं के लिए खुले रहेंगे।
अमेरिका ने ओसामा बिन लादेन को मार गिराने के एक दिन बाद मंगलवार को पाकिस्तान स्थित अपने दूतावास और वाणिज्य दूतावासों को अगली सूचना तक आम जनता के लिए बंद कर दिया।  दूतावास प्रवक्ता एल्बटरे राड्रिग्ज ने बताया इस्लामाबाद स्थित अमेरिकी दूतावास और पेशावर लाहौर तथा कराची स्थित वाणिज्य दूतावास अगली सूचना तक आम जनता के नियमित कामकाज के लिए बंद कर दिए गए हैं। नियमित कामकाज में वीजा जारी करने जैसी चीजें शामिल हैं। उन्होंने कहा दूतावास और वाणिज्य दूतावास अन्य कामकाज तथा आपातकालीन अमेरिकी नागरिक सेवाओं के लिए खुले रहेंगे। यह कदम अलकायदा सरगना ओसामा बिन लादेन के मारे जाने के बाद पाकिस्तानी तालिबान की ओर से हमले किए जाने की आशंकाओं के बीच उठाया गया है।